Natasha Sutherland is terug op TV! Plus foto's
JY LEES NOU Natasha Sutherland is terug op TV! Plus foto's
Natasha Sutherland is terug op TV, en dié keer is sy die teef. Sarie.com het met haar gesels oor haar loopbaan as aktrise en haar nuwe rol in die M-Net-sepie The Wild.
Wat is die 3 gunsteling-rolle wat jy al vertolk het?
Wow, dit is 'n baie moeilike vraag, aangesien ek al sulke verskillende rolle vertolk het. Ek het al teater, musiekblyspele, kabaret, flieks en TV gedoen. Om net drie te kies is onmoontlik. Ek kan dit só opsom:
•	En... Rosemary Waxman in The Wild, ek het op die oomblik soveel pret met haar!
Vertel ons van die begin van jou loopbaan.
My eerste rol was toe ek as sesjarige ballerina in The Nutcracker gedans het. Ek onthou dit baie goed. Daar het ek net totaal verlief geraak op die verhoog!
Waarvan hou jy die meeste: skryf, motiveringspraatjies of toneelspeel?
Ek kan nie kies tussen die drie nie. Toneelspeel was altyd my eerste liefde. Ek wou dit nie doen om bekend te word nie. En dit is die waarheid, ek het in 'n kunstenaarsfamilie grootgeword, tussen die kostuums, konserte en orkeste...
Die hele wêreld van toneelspeel het my hart gesteel en ek wou deel wees daarvan. Daardie oomblikke wanneer jou mede-akteurs, die gehoor en jyself almal in een emosie connect is te ongelooflik om te beskryf.
En waarna kan kykers uitsien? Sy is nie op dieselfde manier 'n teef as wat lady Macbeth 'n teef is nie. Sy manipuleer mense, sy gebruik taktieke om te kry wat sy wil hê, en dit kan gesien word as wreed... Sy is baie oortuigend, daarom kom mense nie agter hoe misleidend sy regtig is nie.
Wat die rol so lekker maak is dat sy ook skerp en eksentriek is. Dit maak dit baie lekker om haar te speel. Haar doen en late maak dalk nie altyd sin vir die kykers nie, maar sy voer altyd iets in die mou wat later na vore sal kom – 'n verskuilde agenda...
Sy is 'n groot uitdaging! In my boeke en praatjies motiveer ek vroue om balans en geluk na te streef, om uit hul foute te leer en nooit mans te sien as die vyand nie, ek sê vriendskap is die heel belangrikste in die lewe... en toe kry ek die rol as Rosemary. Eish, God het 'n sin vir humor.
The Wild is fantasties. Dit het sy eie magic... Vroeg opstaan in die Johannesburgse winter, amper 'n uur se ry uit die stad uit. As ek in die grimeerstoel sit, wonder ek soms wat my besiel het. Maar as ons op pad na die stel toe moet stop vir volstruise wat oor die pad loop, en ek die maan en die sterrehemel sien verander na daglig, asem ek die skoon Bosveldlug in. Dis ongelooflik mooi! Afrika-mooi.